**Lahden, Kouvolan ja Kotkan välinen lähijunaliikenne** on Lahti–Kouvola-radalla ja Kotkan radalla Lahden seutukunnan, Kouvolan seutukunnan ja Kotka-Haminan seutukunnan alueella toimivaa paikallisjunaliikennettä, jota liikennöi VR. Lähijunat pysähtyvät Lahden, Kouvolan ja Kotkan kaupunkien sekä Iitin kunnan alueilla olevilla rautatieasemilla. Junavuoroja ajetaan jokaisena viikonpäivänä linjatunnuksella **O** ja Helsinkiin päättyvät tai sieltä alkavat vuorot tunnuksella **Z**. 

O-lähijunatunnus otettiin käyttöön 5. tammikuuta 2022. O-tunnuksella korvattiin Lahden, Kouvolan ja Kotkan välillä kulkeneet taajamajunat. O-juna pysähtyy seuraavilla asemilla: Lahti, Villähde, Nastola, Uusikylä, Kausala, Koria, Kouvola, Myllykoski, Inkeroinen, Tavastila, Kymi, Kyminlinna, Paimenportti, Kotka ja Kotkan satama. Linjalta on yhteydet Helsingin seudun lähiliikenteen (Z-juna) ja Riihimäki-Lahti-lähijunaliikenteen (G-juna) juniin sekä Lahden kautta Helsinkiin kulkeviin kaukojuniin Lahdessa.

Liikennöinti
------------

O-lähijunat eivät noudata tiettyyn vuoroväliin perustuvaa liikennöintiaikataulua, mikä poikkeaa muusta VR:n lähiliikenteestä. Osa Z-lähijunista liikennöi Kouvolan ja Helsingin välillä, joten ne kuuluvat tällöin osittain Lahden ja Kotkan sataman väliseen lähiliikenteeseen. Viikonloppuisin O- ja Z-lähijunia ajetaan Lahden ja Kouvolan välillä selvästi vähemmän arkipäiviin verrattuna. Epäsäännöllinen liikennöintiaikataulu periytyy O-lähijunaa edeltäneiltä Lahti-Kouvola-Kotkan satama-taajamajunilta.

Liikennöintiaikataulu (Helsinki-)Lahti-Kouvola-Kotkan satama (elokuu 2022)|  | Helsinki | — | Lahti | — | Kouvola | — | Kotkan satama | päivät |
| --- | --- | --- | --- | --- | --- | --- | --- | --- |
| **Z** | 0:10 | — | 1:21 | — | 2:02 |  |  | ma-su |
| **O** |  |  |  |  | 5:58 | — | 6:52 | ma-la |
| **O** |  |  |  |  | 6:55 | — | 7:49 | ma-su |
| **O** |  |  | 7:11 | — | 8:00 | — | 8:54 | ma-pe |
| **O** |  |  |  |  | 7:54 | — | 8:48 | la-su |
| **O** |  |  |  |  | 9:00 | — | 9:54 | ma-su |
| **O** |  |  | 9:46 | — | 10:29 |  |  | ma-la |
| **O** |  |  |  |  | 12:00 | — | 12:54 | ma-su |
| **O** |  |  | 12:46 | — | 13:29 |  |  | ma-su |
| **O** |  |  |  |  | 15:17 | — | 16:11 | ma-su |
| **O** |  |  | 15:00 | — | 16:14 | — | 17:08 | ma-pe |
| **O** |  |  |  |  | 16:14 | — | 17:08 | la-su |
| **O** |  |  |  |  | 17:18 | — | 18:12 | ma-su |
| **Z** | 15:30 | — | 16:45 | — | 17:28 |  |  | ma-pe |
| **Z** | 16:35 | — | 17:50 | — | 18:33 |  |  | ma-pe |
| **O** |  |  | 19:30 | — | 20:37 | — | 21:31 | ma-su |

Liikennöintiaikataulu Kotkan satama-Kouvola-Lahti(-Helsinki) (tammikuu 2022)|  | Kotkan satama | — | Kouvola | — | Lahti | — | Helsinki | päivät |
| --- | --- | --- | --- | --- | --- | --- | --- | --- |
| **Z** |  |  | 4:50 | — | 5:20 | — | 6:34 | ma-pe |
| **Z** |  |  | 5:27 | — | 6:13 | — | 7:25 | ma-pe |
| **Z** |  |  | 6:27 | — | 7:13 | — | 8:25 | ma-pe |
| **O** | 6:59 | — | 7:49 | — | 8:34 |  |  | ma-la |
| **O** | 7:56 | — | 8:44 |  |  |  |  | ma-su |
| **O** | 8:55 | — | 9:43 |  |  |  |  | ma-su |
| **O** |  |  | 10:30 | — | 11:13 |  |  | ma-su |
| **O** | 12:00 | — | 12:48 |  |  |  |  | ma-su |
| **O** |  |  | 13:17 | — | 14:00 |  |  | ma-pe |
| **Z** |  |  | 13:33 | — | 14:19 | — | 15:24 | la-su |
| **O** | 15:13 | — | 16:09 | — | 16:52 |  |  | ma-su |
| **O** | 16:18 | — | 17:06 |  |  |  |  | ma-su |
| **O** | 17:16 | — | 18:06 | — | 18:49 |  |  | ma-pe |
| **O** | 17:15 | — | 18:03 |  |  |  |  | la-su |
| **O** | 20:33 | — | 21:21 |  |  |  |  | ma-su |
| **O** | 22:15 | — | 23:03 |  |  |  |  | ma-su |

Huom. Z-lähijunavuoro Kouvolasta Helsinkiin klo 4:50 ei pysähdy Lahden ja Kouvolan välisillä asemilla.

Kalusto
-------

Kaikki O-lähijunavuorot ajetaan Sm2-kalustolla. Öisin klo 0:10 Helsingistä Kouvolaan, arkipäivisin klo 4:50 Kouvolasta Helsinkiin ja viikonloppuisin klo 13:33 Kouvolasta Helsinkiin ajettavat Z-lähijunavuorot ajetaan esteettömällä Sm4-kalustolla. Z-lähijunavuorot Kouvolasta Helsinkiin klo 5:27 ja Helsingistä Kouvolaan klo 15:30 ajetaan useasta Sm2-yksiköstä koostuvalla junalla sekä vuorot Kouvolasta Helsinkiin klo 6:27 ja Helsingistä Kouvolaan klo 16:35 ajetaan esteellisellä veturivetoisella Eil-lähiliikennevaunuista koostuvalla junalla. Kalustotiedot ovat tammikuulta 2022.

VR:n tavoitteena on korvata kaikki liikenteessä olevat Sm2-junayksiköt sekä Eil-lähiliikennevaunut uusilla Sm7-junilla 2020-luvulla, joten O-lähijunia tullaan ajamaan tulevaisuudessa eri kalustolla.

Lähteet
-------

1. ↑  Kotkan ja Kouvolan välillä liikennöi jatkossa oman kirjaintunnuksen saava O-juna – lähiliikenteessä lipun hinta pysyy aina samana *Yle Uutiset*.  29.12.2021. Viitattu 5.1.2022.
2. ↑  VR:n lähiliikenne laajenee Lahdesta Kouvolaan ja Kotkaan 5.1.2022 *vr.fi*. 28.12.2021. Viitattu 10.1.2022
3. ↑  Junakaupunki tyhjenee konduktööreistä – työtehtäviä vaihtava Tuomas Seppänen: "Haluan uskoa, että Kouvola on vielä rautatieläisten kaupunki" *Yle Uutiset*.  5.1.2021. Viitattu 8.1.2022.
4. 1 2 3  Junaliikenteen havaintojärjestelmä *juliadata.fi*. Viitattu 30.1.2022.
5. ↑  VR:n uuden lähijunakaluston hankinta etenee *Raidepuolue*. Viitattu 30.1.2022.